Babelscape/SREDFM huggingface dataset:
Στέπαν Φιλίποβιτς

Ο Στέπαν Φιλίποβιτς (Stjepan Filipović, 27 Ιανουαρίου 1916 - 22 Μαΐου 1942) ήταν γιουγκοσλάβος κομμουνιστής που ηγήθηκε του σώματος Κολουμπάρα του αποσχιστικού κόμματος του Βάλιεβο κατά τη διάρκεια της αντάρτικης εξέγερσης του 1941.

Ο ίδιος συνελήφθη και εκτελέστηκε το 1942 στο Βάλιεβο. Η φωτογραφία του που λήφθηκε λίγο πριν από την εκτέλεση έγινε σύμβολο αντίστασης ενάντια στον φασισμό κατά τον Δεύτερο Παγκόσμιο Πόλεμο. Ανακηρύχθηκε ήρωας του Λαού της Γιουγκοσλαβίας το 1949.
Κωστής Σκαλιόρας

O Κωστής Σκαλιόρας (1927-2013) ήταν Έλληνας δημοσιογράφος, μεταφραστής, επιφυλλιδογράφος, κριτικός κινηματογράφου και θεάτρου .
• Γεννήθηκε στην Αθήνα.

• Φοίτησε στο "Πρότυπον Λύκειον Αθηνών" (Σχολή Μπερζάν). Στα μαθητικά του χρόνια ήταν συνεκδότης του περιοδικού Νεανική Φωνή (1942-44), έκδοση των τελειόφοιτων μαθητών και αποφοίτων της Σχολής, με άτυπο σύμβουλο τον καθηγητή τους Νίκο Σβορώνο.

• Την δεκαετία 1948-58 έζησε στο Παρίσι, όπου αρχικά σπούδασε ψυχολογία στη Σορβόννη, και κατόπιν παρακολούθησε μαθήματα κινηματογράφου και εργάσθηκε στο γαλλικό ραδιόφωνο. Το 1958 επιστρέφει οριστικά στην Ελλάδα. 

• Για τα επόμενα 17 χρόνια (1958-1975) είχε έντονη δράση στον ημερήσιο τύπο, ως κινηματογραφικός κριτικός στην εφημερίδα «Το Βήμα» (1958-74), κριτικός θεάτρου στο περιοδικό «Ταχυδρόμος (1961-67), και επιφυλλιδογράφος στο "Βημα" (1971-75) υπηρετώντας μια άγνωστη σήμερα για το ήθος και το πνεύμα της εγγράμματη δημοσιογραφία.

Είναι ο άνθρωπος που καταφέρνει και πείθει τον Χρήστο Λαμπράκη να αναλάβει την έκδοση του περίφημου περιοδικού "Εποχές" (1963-67), έντυπο όπου υπήρξε κινητήριος δύναμη ως γραμματέας συντάξεως, δίπλα στον Άγγελο Τερζάκη, και στο οποίο τη συντακτική επιτροπή αποτελούσαν οι Κ.Θ. Δημαράς, Γιώργος Θεοτοκάς και Γιώργος Σεφέρης. Όταν, τη δεκαετία του '70, εγκατέλειψε την κινηματογραφική κριτική τη σκυτάλη έδωσε στον Βασίλη Ραφαηλίδη, ενώ για τη θεατρική κριτική εισηγήθηκε τον Κώστα Γεωργουσόπουλο.

• Μετά την απόσυρση του από την μάχιμη δημοσιογραφία, διετέλεσε διευθυντής της Εταιρείας Σπουδών Νεοελληνικού Πολιτισμού και Γενικής Παιδείας (Ιδρυτής Σχολή Μωραΐτη). Σε αυτό το διάστημα στήθηκε ένας ευρύς κύκλος πολιτιστικών και πολιτισμικών εκδηλώσεων, όπως διαλέξεις πάνω σε κρίσιμα θέματα, σειρές μαθημάτων για αντιπροσωπευτικά πρόσωπα του πολιτισμού και των επιστημών, κείμενα και τάσεις της νεοελληνικής λογοτεχνίας, αναδρομικές εκθέσεις με πρωτοποριακά εικαστικά έργα και δυσεύρετα χειρόγραφα. Αυτές οι εκδηλώσεις είχαν φανατικό κοινό και άφησαν εποχή, και οι εκδόσεις που τις συνόδευαν αποτελούν παρακαταθήκη της μεταπολιτευτικής πολιτιστικής ζωής της χώρας. Ο Κωστής Σκαλιόρας, αθόρυβος και ακαταπόνητος, υπήρξε η ψυχή αυτής της ανεπανάληπτης παιδευτικής ευφορίας, στο μεταίχμιο πολιτισμού και πολιτικής.

• Άνθρωπος πνευματικά ανήσυχος, βαθιά καλλιεργημένος και πολυσχιδής, ήταν ιδρυτικό μέλος της Εταιρείας Συγγραφέων (1981), του Ελληνικού Λογοτεχνικού και Ιστορικού Αρχείου (ΕΛΙΑ), των Φίλων του Μουσείου Ελληνικών Οργάνων, και της Πανελλήνιας Ένωσης Κριτικών Κινηματογράφου. Έχει μεταφράσει πάνω απο 30 θεατρικά έργα (Σάμιουελ Μπέκετ, Μπέρτολτ Μπρεχτ, Ντάριο Φο, Πωλ Κλωντέλ, Κάρλο Γκολντόνι, Βίτολντ Γκομπρόβιτς, Τζορτζ Μπέρναρντ Σω, Μ. Ντε Γκελντερόντ, Μαξίμ Γκόρκι, Ιβάν Τουργκένιεφ, κα) και ποιήματα, και για το έργο του έχουν γραφτεί μεταπτυχιακές εργασίες, μελέτες και δοκίμια.

• Παντρεύτηκε σε πρώτο γάμο την Κατερίνα Τομπρογιάννη, με την οποία απέκτησαν δυο παιδιά και τέσσερα εγγόνια, και σε δεύτερο την Ξένια Καλογεροπούλου.
Φελίξ Φενεόν

μικρογραφία|Ο Φελίξ Φενεόν περ. 1900Ο Φελίξ Φενεόν (γαλλικα: Félix Fénéon, 22 Ιουνίου 1861, Τορίνο, Ιταλία - 29 Φεβρουαρίου 1944, Σατεναί-Μαλαμπρί) ήταν ένας παριζιάνος αναρχικός και κριτικός τέχνης κατά τα τέλη του 19ου αιώνα. Αυτός επινόησε τον όρο «νεο-ιμπρεσιονισμος» το 1886 για να προσδιορίσει μια ομάδα καλλιτεχνών με επικεφαλής τον Ζορζ Σερά, και τον προωθούσε θερμά.
Το Βραβείο Fénéon ιδρύθηκε το 1949 από τη σύζυγό του, με βάση τα έσοδα από την πώληση της συλλογής έργων τέχνης του.
μικρογραφία|Πωλ Σινιάκ, "Portrait of Félix Fénéon", 1890 Μουσείο Μοντέρνας Τέχνης (Νέα Υόρκη)
Πασκουάλε Σκουιτιέρι

Ο Πασκουάλε Σκουιτιέρι (Ιταλικά: Pasquale
Squitieri 27 Νοεμβρίου 1938 - 18 Φεβρουαρίου 2017), ήταν Ιταλός σκηνοθέτης και σεναριογράφος.
Μούνα αλ‑Χουσεΐν

Η Μούνα αλ‑Χουσεΐν ("Muna al-Hussein", γεννημένη Αντουανέτα Εϊβριλ Γκάρντινερ ως "Antoinette Avril Gardiner", 25 Απριλίου 1941 -) είναι η δεύτερη σύζυγος του βασιλιά Χουσεΐν της Ιορδανίας.
Μαρία Σταματουλά

Η Μαρία Σταματουλά (γεννημένος στις 15 Αυγούστου 1972) είναι Ελληνίδα παραολυμπιονίκης. Αγωνίζεται στην σφαιροβολία.

Αγωνίστηκε στους Θερινούς Παραολυμπιακούς Αγώνες 2008 στο Πεκίνο της Κίνας. Εκεί κέρδισε χάλκινο μετάλλιο στην σφαιροβολία. Στο παγκόσμιο πρωτάθλημα του 2011 κέρδισε ασημένιο μετάλλιο στην σφαιροβολία και έσπασε το προηγούμενο παγκόσμιο ρεκόρ της κατηγορίας F32.
Νικόλαος Πανανός

Ο Νικόλαος Πανανός είναι Έλληνας αθλητής. Γεννήθηκε στις 29 Μαρτίου 1968 στην Αθήνα. Αγωνίζεται στην κατηγορία BC3 του αθλήματος μπότσια. Η αναπηρία του Πανανού είναι εγκεφαλική παράλυση. Κέρδισε το χρυσό μετάλλιο κατά των θερινών παραολυμπιακών αγώνων του 2012 στα μικτά ζευγάρια BC3, μαζί με την Μαρία-Ελένη Κορδαλή και τον Γρηγόρη Πολυχρονίδη. Στους Θερινούς Παραολυμπιακούς Αγώνες 2016 κέρδισε ένα χάλκινο μετάλλιο στα μικτά ζευγάρια BC3, στο άθλημα μπότσια.
Λέανδρος Ζαχαριάδης

Ο Λέανδρος Ζαχαριάδης ήταν Ελληνοκύπριος επιχειρηματίας και πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το Ενιαίο Κόμμα και τον ΔΗΣΥ.
Άλλιο το καλλίμισχο

Το άλλιο το καλλίμισχο (επιστημονική ονομασία: Allium callimischon) είναι φυτό ενδημικό στην Τουρκία και στη νότια Ελλάδα (συμπεριλαμβανομένης της Πελοποννήσου και της Κρήτης). Επίσης, το λουλούδι καλλιεργείται και σε άλλες χώρες ως καλλωπιστικό φυτό.

Το Άλλιο το καλλίμισχο είναι πολυετές φυτό.
Μουχάμαντ Α΄ των Μεγάλων Σελτζούκων

Ο Μουχάμαντ Α΄ των Μεγάλων Σελτζούκων ή Μουχάμαντ Α΄ Ταπάρ (1082 - 1118), Σουλτάνος των Μεγάλων Σελτζούκων (1105 - 1118) ήταν ένας από τους γιους του Μαλίκ Σαχ Α΄. Το προσωνύμιο "Ταπάρ" μεταφράζεται στα Τούρκικα ως "αυτός που αποκτά, βρίσκει". Διαδέχτηκε τον ανεψιό του Μαλίκ Σαχ Β΄ σαν Σελτζούκος Σουλτάνος στην Βαγδάτη και έγινε θεωρητικά ο αρχηγός της οικογένειας αφού ο μικρότερος αδελφός του Αχμέντ Σαντζάρ που κυβερνούσε το Χορασάν είχε μικρότερη δύναμη.
Πολύβιος Κόλοκος

Ο Πολύβιος Κόλοκος είναι Ελληνοκύπριος δικηγόρος και πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ την περίοδο 1985-1991.
Τζένιφερ Γκονζάλες

Η Τζένιφερ Γκονζάλες (Jenniffer Aydin González Colón, 5 Αυγούστου 1976-) είναι πολιτικός του Πουέρτο Ρίκο και η 20ή Κάτοικος Αρμοστής του Πουέρτο Ρίκο . Έχει υπηρετήσει σε ηγετικές θέσεις στο Νέο Προοδευτικό Κόμμα του Πουέρτο Ρίκο (PNP) και στο Ρεπουμπλικανικό Κόμμα των Ηνωμένων Πολιτειών . Στις θέσεις αυτές περιλαμβάνεται η προεδρία του Ρεπουμπλικανικού Κόμματος του Πουέρτο Ρίκο, η προεδρία της Βουλής των Αντιπροσώπων του Πουέρτο Ρίκο, η αρχηγία της μειοψηφίας της Βουλής των Αντιπροσώπων του Πουέρτο Ρίκο και η αντιπροεδρία του PNP. 

Η Γκονζάλες είναι το νεότερο σε ηλικία πρόσωπο που εξελέγη Κάτοικος Αρμοστής και η πρώτη γυναίκα στη θέση αυτή.
Κάτοικος Αρμοστής του Πουέρτο Ρίκο

Ο Κάτοικος Αρμοστής του Πουέρτο Ρίκο (αγγλικά: Resident Commissioner of Puerto Rico, ) είναι ένα μέλος της Βουλής των Αντιπροσώπων των Ηνωμένων Πολιτειών, χωρίς δικαίωμα ψήφου που εκλέγεται από τους ψηφοφόρους του Πουέρτο Ρίκο κάθε τέσσερα χρόνια, το μοναδικό μέλος της Βουλής των Αντιπροσώπων που υπηρετεί τετραετή θητεία. Οι Αρμοστές λειτουργούν από κάθε άποψη ως μέλη του Κογκρέσου, συμπεριλαμβανομένης της χορηγίας νομοθεσίας και της θητείας στις επιτροπές του Κογκρέσου, όπου μπορούν να ψηφίσουν για τα νομοσχέδια, με εξαίρεση την απαγόρευση να ψηφίζουν για την τελική διάθεση των νομοσχεδίων στη Βουλή. Λαμβάνουν μισθό ύψους 174.000 δολαρίων ετησίως. 

Σημερινή Κάτοικος Αρμοστής είναι η Τζένιφερ Γκονάλες-Κολόν του Νέου Προοδευτικού Κόμματος (PNP), η πρώτη γυναίκα που κατέχει τη θέση. Είναι επίσης προσκείμενη στο Ρεπουμπλικανικό Κόμμα (R) σε εθνικό επίπεδο. 

Άλλες επικράτειες των ΗΠΑ έχουν μια παρόμοια αντιπροσωπευτική θέση που ονομάζεται "αντιπρόσωπος" .
Πέτρος Στυλιανού

Ο Πέτρος Στυλιανού είναι Ελληνοκύπριος συνδικαλιστής και πολιτικός. Διετέλεσε Υφυπουργός Εσωτερικών, Δήμαρχος Έγκωμης και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο και το ΔΗΚΟ.
Θαλής Μιχαηλίδης

Ο Θαλής Μιχαηλίδης ήταν Ελληνοκύπριος ιατρός και πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ.
Πωλ Κροσέ

Ο Πωλ Κροσέ (γαλλικά: Paul Crauchet) (14 Ιουλίου 1920 – 19 Δεκεμβρίου 2012), ήταν Γάλλος ηθοποιός.
Άιντα Λουπίνο

Η Άιντα Λουπίνο (αγγλικά: Ida Lupino), (4 Φεβρουαρίου 1918 – 3 Αυγούστου 1995), ήταν Αγγλοαμερικανίδα ηθοποιός, τραγουδίστρια, σκηνοθέτης και παραγωγός. Θεωρείται ευρέως ως μία από τις σημαντικότερες και μία από τις μοναδικές γυναίκες του κινηματογράφου που δούλευαν στη δεκαετία του 1950 στα στούντιο του Χόλυγουντ. 

Με την ανεξάρτητη εταιρεία παραγωγής της, η Λουπίνο συνέγραψε και συν-παράγε αρκετές ταινίες με κοινωνικά μηνύματα και έγινε η πρώτη γυναίκα που σκηνοθέτησε ένα φιλμ νουάρ το «Ο Δολοφόνος της Λεωφόρου» το 1953.
Ερεικίνιο

Το Ερεικίνιο () ήταν πόλη κράτος της Περραιβίας στην αρχαία Θεσσαλία. Γεωγραφικά, το Ερεικίνιο βρισκόταν κοντά στα σύνορα της αρχαίας Ιστιαιώτιδας.

Η ύπαρξη της πόλης τεκμηριώνεται από επιγραφές, οι οποίες χρονολογούνται τουλάχιστον από τον 4ο αιώνα π.Χ.. Στον πόλεμο Ρωμαίων-Σελευκιδών (191 π.Χ.), το Ερεικίνιο κατελήφθη από τους Αθαμάνιους, οι οποίοι συμμετείχαν στον κοινό στρατό που ηγούνταν ο Ρωμαίος Μάρκος Βαίβιος Τάμφιλος και ο Φίλιπππος Ε΄ της Μακεδονίας.

Η τοποθεσία της αρχαίας πόλης βρίσκεται στο ίδιο σημείο με αυτή του Μεγάλου Ελευθεροχωρίου.
Θανάσης Κωστάκης

Ο Θανάσης Κωστάκης (1907-2009) ήταν Έλληνας γλωσσολόγος και λεξικογράφος. Είναι γνωστός για την εργασία του πάνω στην ετοιμοθάνατη Τσακώνικη γλώσσα, η οποία ομιλείται στην ανατολική Πελοπόννησο.

Ο Κωστάκης γεννήθηκε στα Πέρα Μέλανα της Αρκαδίας. Στα Πέρα Μέλανα ομιλούνταν τα Τσακώνικα. Ο Κωστάκης δίδαξε σε αρκετά γυμνάσια και λύκεια της Αθήνας πριν ενταχθεί στην Ακαδημία Αθηνών, όπου συνέβαλε στην συγγραφή του Ιστορικού Λεξικού. Εκτός από τα γλωσσολογικά έργα και μελέτες του, ο Κωστάκης έχει δημοσιεύσει ένα τόμο για την παραδοσιακή αρχιτεκτονική της Τσακωνιάς.
Χαλέντα Ζία

Η Χαλέντα Ζία (খালেদা জিয়া, γεννήθηκε ως Χαλέντα Χανάμ Πουτούλ το 1945) είναι Μπανγκλαντεσιανή πολιτικός και πρώην πρωθυπουργός του Μπανγκλαντές. Υπηρέτησε στο πρωθυπουργικό αξίωμα για δύο πενταετίες, από το 1991 έως το 1996 και από το 2001 έως το 2006. Ήταν η πρώτη γυναίκα στη χώρα της και δεύτερη γυναίκα στις μουσουλμανικές χώρες (μετά την Πακιστανή Μπεναζίρ Μπούτο) που ηγήθηκε μιας δημοκρατικής κυβέρνησης ως πρωθυπουργός. Ήταν η πρώτη κυρία του Μπανγκλαντές κατά την προεδρία του συζύγου της Ζιαούρ Ραχμάν. Είναι πρόεδρος και επικεφαλής του Εθνικιστικού Κόμματος του Μπανγκλαντές, το οποίο ιδρύθηκε από τον Ραχμάν στα τέλη της δεκαετίας του 1970.

Μετά από ένα στρατιωτικό πραξικόπημα υπό την ηγεσία του Χουσέιν Μουχάμαντ Ερσάντ το 1982, η Ζία ηγήθηκε του κινήματος υπέρ της δημοκρατίας μέχρι την πτώση του στρατιωτικού δικτάτορα Ερσάντ το 1990. Έγινε πρωθυπουργός μετά την νίκη του Εθνικιστικού Κόμματος το 1991. Επίσης υπηρέτησε για ένα μικρό χρονικό διάστημα στην βραχύβια κυβέρνηση του 1996, καθώς τα άλλα κόμματα είχαν μποϊκοτάρει τις γενικές εκλογές του Φεβρουαρίου 1996. Στις εκλογές του Ιουνίου 1996, ο σύνδεσμος Αουάμι ανήλθε στην εξουσία. Η Ζία επανήλθε στο πρωθυπουργικό θώκο το 2001. Εξελέγη βουλευτίνα σε πέντε διαφορετικές εκλογικές περιφέρειες στις εκλογές του 1991, 1996 και 2001. 

Στην κατάταξη των 100 πιο επιδραστικών γυναικών του κόσμου του "Φορμπς," η Ζία ήταν 14η το 2004, 29η το 2005 και 33η το 2006.

Μετά το τέλος της θητείας της κυβέρνησής της το 2006, οι προβλεπόμενες εκλογές του Ιανουαρίου 2007 αναβλήθηκαν λόγω πολιτικής βίας και διαμαχών, ενώ ακολούθησε μια αναίμακτη κατάληψη της προσωρινής κυβέρνησης από τον στρατό. Κατά την διάρκεια της εξουσίας της προσωρινής κυβέρνησης, η Ζία και οι δύο γιοι της κατηγορήθηκαν για διαφθορά.

Για το μεγαλύτερο μέρος των δύο τελευταίων δεκαετιών, ο κύριος αντίπαλος της Ζία είναι ο επικεφαλής του συνδέσμου Αουάμι Σέιχ Χασίνα. Οι δύο γυναίκες εναλλάσσονταν μεταξύ τους στο πρωθυπουργικό αξίωμα από το 1991.

Τον Φεβρουάριο του 2018, η Ζία καταδικάστηκε σε φυλάκιση πέντε χρόνων για διαφθορά. Βρέθηκε ότι καταχραζόταν τις χρηματοδοτήσεις για ένα εμπίστευμα ορφανοτροφείου, που δημιουργήθηκε, όταν ήταν πρωθυπουργός.
Εκκλησία της Ικόρτα

Η Εκκλησία της Ικόρτα του Αρχαγγέλου ( ) είναι μια Γεωργιανή Ορθόδοξη εκκλησία του 12ου αιώνα που βρίσκεται στα περίχωρα του χωριού Ικόρτα, στο μχάρε Σίντα Κάρτλι στην Ανατολική Γεωργία.
Καθεδρικός Ναός της Ερτατσμίντα

Ο Καθεδρικός Ναός της Ερτατσμίντα( Γεωργιανά : ერთაწმინდის ტაძარი) είναι ένας μεσαιωνικός Γεωργιανός Ορθόδοξος καθεδρικός ναός, που βρίσκεται στο κέντρο του ομώνυμου χωριού, στον Δήμο Κάσπι του μχάρε Σίντα Κάρτλι στη Γεωργία. Η εκκλησία είναι αφιερωμένη στον Ευστάθιο της Μτσχέτα.
Lords of Summer

To "Lords of Summer" είναι ένα τραγούδι του αμερικανικού heavy metal συγκροτήματος Metallica, το οποίο κυκλοφόρησε ως single ψηφιακά to 2014. Επίσης, κυκλοφόρησε και σε μία σπέσιαλ έκδοση Black Friday μόλις σε 4.000 αντίτυπα, σε μορφή βινυλίου. Το 2016, το κομμάτι ηχογραφήθηκε ξανά και συμπεριλήφθηκε στον δέκατο δίσκο τους "Hardwired...to Self-Destruct" (2016). Η νέα έκδοση του είναι χρονικά μικρότερη, ενώ έχει και καλύτερη παραγωγή από το πρώτη. Για την προώθηση του έχει κυκλοφορήσει και video clip. Το 2015, κυκλοφόρησε κι ένα remix του στο YouTube από τους The Glitch Mob.
Κόμα Πεδρόζα

Η Κόμα Πεδρόζα ("Coma Pedrosa"), είναι η υψηλότερη κορυφή και βουνό στο μικρό κράτος Ανδόρρα, στα Πυρηναία, με υψόμετρο κορυφής 2.943 μέτρα. Είναι δημοφιλές βουνό στους ορειβάτες και έχει αρκετές ορεινές λίμνες, μέρικές παγετωνικής προελεύσεως, με πλέον αξιοσημείωτη την Εστάνις ντε Βαγιάου στις δυτικές πλαγιές του. Κοντινότερος οικισμός είναι το χωριό Αρινσάλ. Στους ιστορικούς χρόνους το βουνό παρείχε ασφάλεια από εισβολείς στην Ανδόρρα. Σήμερα αποτελεί τμήμα εθνικού πάρκου.
Πανεπιστήμιο της Κατάνια

Το Πανεπιστήμιο της Κατάνια (ιταλ. "Università degli Studi di Catania") είναι δημόσιο πανεπιστήμιο στην Κατάνια της Σικελίας. Με έτος ιδρύσεως το 1434, είναι το παλαιότερο πανεπιστήμιο στη Σικελία, το δέκατο τρίτο παλαιότερο στην Ιταλία και το 29ο παλαιότερο σε όλο τον κόσμο. Επίσης έχει τους περισσότερους φοιτητές (άνω των 60.000) από κάθε άλλο πανεπιστήμιο στη Σικελία.
Μαχμούτογλου Νιζαμουντίν Αχμέτ Πασάς

Ο Μαχμούτογλου Νιζαμουντίν Αχμέτ Πασάς (Οθ. Τούρκικα:محمود اوغلو نظام الدين احمد باشا) (Τούρκικα: "Mahmudoğlu Nizamüddin Ahmed Paşa", 1281 - 25 Ιανουαρίου 1380) ήταν Μεγάλος Βεζίρης της Οθωμανικής Αυτοκρατορίας, από το 1331 μέχρι το 1348.
Βυζαντινο-Βουλγαρικοί Πόλεμοι

Οι Βυζαντινο-Βουλγαρικοί Πόλεμοι ήταν σειρά συγκρούσεων μεταξύ της Βυζαντινής Αυτοκρατορίας από τη μια πλευρά, και της Πρώτης Βουλγαρικής Αυτοκρατορίας (681-1018) ή της Δεύτερης Βουλγαρικής Αυτοκρατορίας (1185-1395), από την άλλη. Ο πόλεμος ξεκίνησε με την εμφάνιση των Βουλγάρων στα Ανατολικά Βαλκάνια, οι οποίοι επεκτάθηκαν μέσα σε σύντομο χρονικό διάστημα και αυτό αποτέλεσε κίνδυνο για την Βυζαντινή Αυτοκρατορία. Έπειτα από περίπου 685 χρόνια ο πόλεμος έληξε, με την αποδυνάμωση και την κατάκτηση των δύο αυτοκρατοριών από την Οθωμανική Αυτοκρατορία.
Νέος Δημοκράτης

Ο Νέος Δημοκράτης ήταν μια καθημερινή κυπριακή εφημερίδα, η οποία εκδιδόταν από το 1949 έως το 1955. Αποτελούσε όργανο της κεντρικής επιτροπής του Ανορθωτικού Κόμματος Εργαζομένου Λαού (ΑΚΕΛ).
Χουάν Λίντο

Ο Χουάν Νεπομουσένο Φερνάντες Λίντο υ Θελάγια ("Juan Nepomuceno Fernández Lindo y Zelaya", 16 Μαΐου 1790 – 23 Απριλίου 1857), γνωστός γενικά απλώς ως Χουάν Λίντο, ήταν συντηρητικός πολιτικός της Κεντρικής Αμερικής, ο οποίος διετέλεσε Πρόεδρος της Δημοκρατίας του Ελ Σαλβαδόρ από το 1841 έως το 1842 και Πρόεδρος της Δημοκρατίας της Ονδούρας από το 1847 έως το 1852. Υπάρχει κάποια αβεβαιότητα ως προς τις ημερομηνίες γεννήσεως και θανάτου του. Μερικές πηγές δίνουν το 1853 ως έτος θανάτου του.
Δημήτριος Λιβέρας

Ο Δημήτριος Λιβέρας ήταν Ελληνοκύπριος πολιτικός. Διετέλεσε Υπουργός Δικαιοσύνης, Υπουργός Προεδρίας και βουλευτής εκλεγμένος στην Εκλογική Περιφέρεια Λευκωσίας με το ΔΗΚΟ.
Νίκος Χαρδαλιάς

Ο Νίκος Χαρδαλιάς (Βύρωνας, 10 Νοεμβρίου 1968) είναι Έλληνας πολιτικός. Διατελεί υφυπουργός Πολιτικής Προστασίας και Διαχείρισης Κρίσεων από τις 15 Μαρτίου 2020.
Σαλβαδόρ ντελ Σολάρ

Ο Σαλβαδόρ ντελ Σολάρ (Salvador Alejandro Jorge del Solar Labarthe, ; γεννήθηκε την 1η Μαΐου 1970) είναι Περουβιανός ηθοποιός, δικηγόρος και πολιτικός. Ήταν πρωθυπουργός του Περού από τις 11 Μαρτίου 2019 ως τις 30 Σεπτεμβρίυο 2019. Διορίστηκε από τον πρόεδρο Μαρτίν Βισκάρα. Υπήρξε υπουργός Πολιτισμού του Περού από τις 5 Δεκεμβρίου 2016 έως τις 27 Δεκεμβρίου 2017 υπό τον πρόεδρο Πέδρο Πάμπλο Κουτσίνσκι και παραιτήθηκε σε ένδειξη διαμαρτυρίας για την απονομή χάριτος από τον Κουτσίνσκι στον πρώην προέδρο Αλμπέρτο Φουτζιμόρι.
Λάμπρος Νικολαΐδης

Ο Λάμπρος Νικολαΐδης ήταν Ελληνοκύπριος δικηγόρος και πολιτικός. Διετέλεσε βουλευτής εκλεγμένος στην Εκλογική Περιφέρεια Πάφου με το ΑΚΕΛ.
Νίκος Μαυρονικόλας

Ο Νίκος Μαυρονικόλας ήταν Ελληνοκύπριος δικηγόρος και πολιτικός. Διετέλεσε βουλευτής εκλεγμένος στην Εκλογική Περιφέρεια Πάφου με το ΑΚΕΛ.
Γιάγκος Ποταμίτης

Ο Γιάγκος Ποταμίτης ήταν Ελληνοκύπριος δικηγόρος και πολιτικός. Διετέλεσε βουλευτής εκλεγμένος στην Εκλογική Περιφέρεια Λεμεσού με το ΑΚΕΛ.
Χρύσης Δημητριάδης

Ο Χρύσης Δημητριάδης ήταν Ελληνοκύπριος δικηγόρος και πολιτικός. Διετέλεσε βουλευτής εκλεγμένος στην Εκλογική Περιφέρεια Πάφου με το ΑΚΕΛ.
Σατελερώ

Το Σατελερώ (γαλλικά: Châtellerault, προφέρεται και Σατελρώ) είναι κοινότητα της κεντρο-δυτικής Γαλλίας, στο νομό Βιέν στην περιοχή της Νέας Ακουιτανίας. Είναι μία από τις δύο υπο-νομαρχίες του νομού. Βρίσκεται στα σύνορα του Πουατού και της Τουραίνης, στις όχθες του ποταμού Βιέν.

Ο πληθυσμός ανέρχεται σε 32.057 κατοίκους (2016) και είναι το κέντρο αστικής κοινότητας 41.505 κατοίκων (2010) και ευρύτερης αστικής περιοχής 70.145 κατοίκων (2015).

Η πόλη είναι πλούσια σε μνημεία, όπως η γέφυρα Ερρίκου Δ' που ολοκληρώθηκε το 1611, το κάστρο του Ταρζέ και η εκκλησία του αγίου Ιακώβου, πάνω στο δρόμο για το προσκύνημα στο άγιο Ιάκωβο της Κομποστέλα.

Οι κάτοικοι ονομάζονται Σατελρωνταί (ζ).
Οσμαντζηκλή Ντανισμέντογλου Κοτζά Μεχμέτ Νιζαμουντίν Πασάς

Ο Οσμαντζηκλή Ντανισμέντογλου Κοτζά Μεχμέτ Νιζαμουντίν Πασάς (Οθ. Τούρκικα:محمد نظام الدين باشا) (Τούρκικα: "Osmancıklı Danişmendoğlu Koca Mehmet Nizamüddin Paşa", ? - 1439) ήταν Μεγάλος Βεζίρης της Οθωμανικής Αυτοκρατορίας, από το 1429 μέχρι το 1438.

Εγκαταστάθηκε στο Οσμαντζίκ, όπου υπηρέτησε ως μεγάλος βεζίρης, μέχρι το 1438.
Εζέν Ρούγνατ

Ο Εζέν Ρούγνατ (Eugene Rhuggenaath) είναι πολιτικός από το Κουρασάο και αρχηγός του Ενναλακτικού Αληθινού Κόμματος (PAR). Υπήρξε υπουργός Οικονομικής Ανάπτυξης στην κυβέρνηση του Κουιμάν το 2016. Ήταν μέλος του νησιωτικού Συμβουλίου του Κουρασάο μεταξύ του 2003 και του Δεκεμβρίου 2009 και των Πολιτειών (Βουλής) του Κουρασάο από τον Μάιο του 2017. 

Κατά τη διάρκεια των γενικών εκλογών του Κουρασάο του 2017 το κόμμα του έλαβε τις περισσότερες ψήφους. Του δόθηκε η εντολή να σχηματίσει μια νέα κυβέρνηση συνασπισμού από την κυβερνήτρια, Λουσίλ Τζορτζ-Γάουτ με το κόμμα του, το Partido MAN και το Partido Inovashon Nashonal. 

Ο Ρούγνατ ορκίστηκε ως πρωθυπουργός στις 29 Μαΐου 2017. 

Στις 29 Σεπτεμβρίου 2017 ο Ρούγνατ πραγματοποίησε μια ομιλία με την οποία ζητούσε περισσότερη αποδοχή στους ομοφυλόφιλους του νησιού (Curaçao Gay Pride), με τους ακτιβιστές να χαρακτηρίζουν την ομιλία "ιστορική".
Ελιζαμπέτα Γκρεκοράτσι

Η Ελιζαμπέτα Γκρεκοράτσι (ιταλικά: Elisabetta Gregoraci), (γενν. 8 Φεβρουαρίου 1980) είναι Ιταλίδα μοντέλο μόδας και τηλεοπτική προσωπικότητα.
Πανελλήνιο Πρωτάθλημα Άρσης Βαρών 2019

Το Πανελλήνιο Πρωτάθλημα Άρσης Βαρών 2019 ήταν η 53η διοργάνωση του πανελληνίου πρωταθλήματος άρσης βαρών ανδρών και η 31η γυναικών, που διεξήχθη από την Ελληνική Ομοσπονδία Άρσης Βαρών. Η διοργάνωση πραγματοποιήθηκε στο Κλειστό Γυμναστήριο Λιμνοπούλας, στα Ιωάννινα από την Παρασκευή 19 έως και την Κυριακή 21 Απριλίου του 2019.

Στο πρωτάθλημα συμμετείχαν 300 αθλητές από 45 συλλόγους και διεξήχθησαν οι κατηγορίες Ανδρών–Γυναικών, Νέων Ανδρών–Νέων Γυναικών, Εφήβων–Νεανίδων και Παίδων–Κορασίδων. Πρωταθλήτρια ομάδα στους άνδρες αναδείχθηκε o ΠΑΟΚ με 581 βαθμούς και στις γυναίκες ο Α.Ε.Σ. Ιάσων Νέας Απολλωνίας με 497 βαθμούς.
Φραντς Φανόν

Ο Φραντς Φανόν (γαλλικά: Frantz Fanon) γεννήθηκε το 1925 στο Φορ-ντε-Φρανς της Μαρτινίκας και πέθανε στις ΗΠΑ το 1961, σε νοσοκομείο της Μπεθέσντα του Μέριλαντ (κοντά στην Ουάσινγκτον). Ψυχίατρος και συγγραφέας δοκιμίων, συμμετείχε στον αγώνα για την απελευθέρωση της Αλγερίας από την αποικιοκρατική Γαλλία. Ανέλυσε τις ψυχοσωματικές συνέπειες της αποικιοκρατίας και το φαινόμενο της βίας.

Στο τελευταίο του έργο, "Les damnés de la terre", γράφει: "Η αποικιοκρατία δεν είναι μια σκεπτόμενη μηχανή ούτε ένα σώμα προικισμένο με ορθό λόγο. Είναι βία στη φυσική κατάσταση και μπορεί να καμφθεί μόνον από μια ισχυρότερη βία".
Σταύρος Αμπίζας

Ο Σταύρος Αμπίζας είναι Ελληνοκύπριος δικηγόρος και πολιτικός. Διετέλεσε βουλευτής εκλεγμένος με το ΔΗΚΟ στην Εκλογική Περιφέρεια Λευκωσίας.
Ανδρέας Γιάγκου

Ο Ανδρέας Γιάγκου ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Κερύνειας εκλεγμένος με το Πατριωτικό Μέτωπο και στην Εκλογική Περιφέρεια Λευκωσίας εκλεγμένος με το ΔΗΚΟ.
Μονμοριγιόν

Το Μονμοριγιόν (γαλλικά: Montmorillon) είναι κοινότητα στα κεντρο-δυτικά της Γαλλίας, υπονομαρχία του νομού Βιέν, στην περιοχή της Νέας Ακουιτανίας. Έχει πληθυσμό 6.000 κατοίκους περίπου (απογραφή του 2016). 

Οι κάτοικοι ονομάζονται Μονμοριγιοναί (ζ).

Ανήκει στο δίκτυο των πόλεων και περιοχών «Ιστορίας και τέχνης».
Λοΐζος Καραμιχάλης

Ο Λοΐζος Καραμιχάλης ήταν Ελληνοκύπριος πολιτικός. Διετέλεσε βουλευτής εκλεγμένος με το ΔΗΚΟ στην Εκλογική Περιφέρεια Λεμεσού.
Ηρακλής Δημοσθένους

Ο Ηρακλής Δημοσθένους είναι Ελληνοκύπριος πολιτικός. Διετέλεσε βουλευτής εκλεγμένος με το ΔΗΚΟ στην Εκλογική Περιφέρεια Λεμεσού.
Αχμάντ Σαντζάρ

Ο Αχμάντ Σαντζάρ (1085 - 8 Μαΐου 1157) ήταν Σουλτάνος των Σελτζούκων του Χορασάν (1097 - 1118) και Μεγάλος Σελτζούκος αυτοκράτορας (1118 - 1157). Γεννημένος στην Σιντζάρ μία πόλη ανάμεσα στη Συρία και την Άνω Μεσοποταμία ο Αχμάντ Σαντζάρ ήταν μικρότερος γιος του Μαλίκ Σαχ Α΄. Οι πρωτογενείς πηγές σημειώνουν ότι πήρε το όνομα του μετά την γέννηση του, ο ιστορικός Κλίφφορντ Έντμουντ Μπόσγουορθ (1928 - 2015) σημειώνει ωστόσο ότι το όνομα "Σαντζάρ" είναι Τούρκικο και μεταφράζεται "αυτός που εμπιστεύεσαι".
Πατρίκιος Παύλου

Ο Πατρίκιος Παύλου είναι Ελληνοκύπριος πολιτικός. Διετέλεσε βουλευτής εκλεγμένος με την ΕΔΕΚ στην Εκλογική Περιφέρεια Λεμεσού.
Χρίστος Πελεκάνος

Ο Χρίστος Πελεκάνος είναι Ελληνοκύπριος πολιτικός. Διετέλεσε Υπουργός Υγείας και βουλευτής εκλεγμένος με το ΔΗΚΟ στην Εκλογική Περιφέρεια Αμμοχώστου.
Πρωτάθλημα ΠΟΑΛ

Το Πρωτάθλημα ΠΟΑΛ είναι ένα τοπικό, ποδοσφαιρικό πρωτάθλημα που διεξάγεται στις επαρχίες Αμμοχώστου και Λάρνακας της Κύπρου. Διοργανώνεται από την Ποδοσφαιρική Ομοσπονδία Αμμοχώστου-Λάρνακας (ΠΟΑΛ). Στο πρωτάθλημα αυτό συμμετέχουν ομάδες μέλη της ΠΟΑΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου.

Από το πρωτάθλημα αυτό καθορίζεται η ομάδα που εκπροσωπεί την ΠΟΑΛ στο Πρωτάθλημα Πρωταθλητριών ΣΤΟΚ και οι ομάδες της ΠΟΑΛ που θα συμμετείχαν στο Πρωτάθλημα Ένταξης ΣΤΟΚ, μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.

Το πρωτάθλημα ΠΟΑΛ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.
Ανδρέας Τουμαζής

Ο Ανδρέας Τουμαζής ήταν Ελληνοκύπριος πολιτικός. Διετέλεσε βουλευτής εκλεγμένος με την Προοδευτική Παράταξη και το ΔΗΚΟ στην Εκλογική Περιφέρεια Αμμοχώστου.
Φειδίας Παρασκευαΐδης

Ο Φειδίας Παρασκευαΐδης ήταν Ελληνοκύπριος πολιτικός. Διετέλεσε Δήμαρχος Λαπήθου και βουλευτής στην Εκλογική Περιφέρεια Κερύνειας.
Χρίστος Βάκης

Ο Χρίστος Βάκης ήταν Ελληνοκύπριος πολιτικός. Διετέλεσε Υπουργός Δικαιοσύνης, Υπουργός Υγείας και βουλευτής εκλεγμένος με το ΔΗΚΟ στην Εκλογική Περιφέρεια Πάφου.
Νυκτερευτής

Δύο [[Σκύλος ρακούν|σκύλοι ρακούν]]
Ο Νυκτερευτής είναι γένος του παλαιού κόσμου της οικογένειας των Κυνιδών, που αποτελείται από ένα μόνο ζωντανό είδος, τον σκύλο ρακούν της Ανατολικής Ασίας. Ο "Νυκτερευτής" εμφανίστηκε περίπου 9,0 εκατομμύρια χρόνια πριν, με όλα εκτός από ένα είδος να εξαφανίζονται πριν το Πλειστόκαινο.

Ιθαγενής στην Ανατολική Ασία, ο σκύλος ρακούν έχει εκτραφεί έντονα για τη γούνα στην Ευρώπη και ειδικά στη Ρωσία κατά τον 20ό αιώνα. Δείγματα έχουν διαφύγει ή έχουν εισαχθεί για να αυξήσουν την παραγωγή και να σχηματίσουν πληθυσμούς στην Ανατολική Ευρώπη. Αυτή τη στιγμή επεκτείνεται ταχύτατα στην υπόλοιπη Ευρώπη, όπου η παρουσία του είναι ανεπιθύμητη, διότι θεωρείται επιβλαβές και χωροκατακτητικό είδος.
Λεωφόρος Αποστόλου Παύλου

δεξιά|μικρογραφία|Η οδοσήμανση της οδικής αρτηρίας Β20 της Πάφου.
Η Λεωφόρος Αποστόλου Παύλου είναι η πιο πολυσύχναστη οδική αρτηρία στην Πάφο.

Η λεωφόρος συνδέει το κέντρο της πόλης με την ακτή, ξεκινώντας από το Κτήμα, και τελειώνοντας στην Κάτω Πάφο. Στο μεσαιωνικό λιμάνι, το γνωστό "λιμανάκι", η λεωφόρος δεν χρησιμοποιείται για οδικούς σκοπούς. Στο Λιμανάκι βρίσκονται πολλά εστιατόρια, καφετέριες, μπαρ και μικρά καταστήματα, ενώ στον ορίζοντα δεσπόζει το Κάστρο της Πάφου. Το τελευταίο κτίριο στα δεξιά ονομάζεται "Εν πλω", το οποίο παλαιότερα φιλοξενούσε μια έκθεση τέχνης. Η λεωφόρος αποτελεί μέρος της οδικής αρτηρίας Β20.
Ελληνικό Κέντρο Διαστήματος

Το Ελληνικό Κέντρο Διαστήματος (ΕΛΚΕΔ) είναι οργανισμός που λειτουργεί ως ΝΠΙΔ, όμως ανήκει στους Φορείς της Γενικής Κυβέρνησης και τον ευρύτερο Δημόσιο Τομέα. Έχει ως στόχο την εξειδίκευση και υλοποίηση της πολιτικής της Ελλάδας στο διάστημα, ενώ παράλληλα διαχειρίζεται εθνικά έργα που αφορούν σε διαστημικές τεχνολογίες. Έχει έδρα στην Αθήνα και ελέγχεται από το Υπουργείο Ψηφιακής Διακυβέρνησης. Αντικατέστησε τον ΕΛΔΟ.

Πρόεδρος του ΕΛΚΕΔ ορίστηκε ο Ιωάννης Δαγκλής καθηγητής διαστημικής φυσικής στο Τμήμα Φυσικής του Πανεπιστημίου Αθηνών (ΦΕΚ ).
Αντώνης Σρόιτερ

Ο Αντώνης Σρόιτερ (Αθήνα, 11 Σεπτεμβρίου 1974) είναι Έλληνας δημοσιογράφος γερμανικής καταγωγής. Είναι απόφοιτος της Σχολής Αναβρύτων και του τμήματος Ελληνικού Πολιτισμού του Ελληνικού Ανοικτού Πανεπιστημίου. 

Ξεκίνησε την καριέρα του από την Απογευματινή ως ρεπόρτερ, το 1996 εργάστηκε στην εφημερίδα Ισοτιμία ως οικονομικός ρεπόρτερ αλλά και στο περιοδικό της Ευρωπαϊκής Επιτροπής. Το 2006 ανέλαβε αρχισυντάκτης του Πρώτου Θέματος και το 2008 έγινε σχολιαστής του δελτίου ειδήσεων του ALPHA. Από τον Μάρτιο του 2009 ανέλαβε την παρουσίαση του κεντρικού δελτίου ειδήσεων του καναλιού σε ηλικία 34 ετών, τα ηνία του οποίου διατηρεί έως σήμερα. Το 2017 παρέλαβε το δημοσιογραφικό βραβείο Μπότση για την αντικειμενική κάλυψη της ειδησεογραφίας και την ανάδειξη κοινωνικών ρεπορτάζ μέσα από το δελτίο ειδήσεων και την τηλεοπτική του εκπομπή "Αυτοψία". Από την 1η Ιανουαρίου 2014 μέχρι και τις 29 Ιουνίου 2020, το κεντρικό δελτίο ειδήσεων του Alpha ήταν το πρώτο δελτίο σε τηλεθέαση από τα άλλα δελτία ιδιωτικών τηλεοπτικών δικτύων με πανελλήνια κάλυψη.
Φρούριο του Ντρίσι Τζάβαχααντ

Το Φρούριο του Ντρίσι Τζάβαχααντ ( ) είναι ένα φρούριο που βρίσκεται ψηλά στην κορυφή ενός βράχου, στην αριστερή όχθη του ποταμού Τετζάμι, 400 μέτρα δυτικά του χωριού Τσκοπιάνι, στο δήμο Κάσπι του μχάρε Σίντα-Κάρτλι της Γεωργίας. Το ερειπωμένο συγκρότημα κτιρίων περιλαμβάνει ένα κάστρο, ένα οχυρωματικό τείχος, μια εκκλησία, έναν πύργο και ένα παλάτι. 

Από το 2006, το φρούριο είναι αναγνωρισμένο ως Αμετακίνητο Μνημείο Πολιτιστικής Κληρονομιάς της Γεωργίας.
Αρίφ Αλβί

Ο Αρίφ Αλβί (Αρίφ-ουρ-Ραχμάν Αλβί, , γεννημένος στις 29 Αυγούστου 1949) είναι Πακιστανός πολιτικός ο οποίος είναι ο 13ος και σημερινός Πρόεδρος του Πακιστάν από τις 9 Σεπτεμβρίου 2018. 

Ήταν μέλος της Εθνικής Συνέλευσης του Πακιστάν από τον Ιούνιο του 2013 έως τον Μάιο του 2018 και πάλι από τον Αύγουστο μέχρι τον Σεπτέμβριο του 2018. Ιδρυτικό μέλος του Πακιστάν Τεχρίκ ι Ινσάφ (PTI), ο Αλβί εξελέγη πρόεδρος του Πακιστάν στις προεδρικές εκλογές στις 4 Σεπτεμβρίου 2018.
Κύπελλο ΠΟΑΛ

Το Κύπελλο ΠΟΑΛ είναι ποδοσφαιρική τοπική διοργάνωση κυπέλλου που διεξάγεται στις επαρχίες Αμμοχώστου και Λάρνακας της Κύπρου. Διοργανώνεται από την Ποδοσφαιρική Ομοσπονδία Αμμοχώστου-Λάρνακας (ΠΟΑΛ) από το 1980. Στη διοργάνωση συμμετέχουν ομάδες μέλη της ΠΟΑΛ.

Η κυπελλούχος ομάδα αποκτά το δικαίωμα συμμετοχής στο Κύπελλο Κυπελλούχων ΣΤΟΚ.
Βασίλειος Καλλίφρων

Ο Βασίλειος Καλλίφρων (1819–1891) ήταν Έλληνας λόγιος.
Ίμραν Χαν

Ο Ίμραν Χαν (Imran Ahmed Khan Niazi, ουρντού: |}}; γεννηθείς στις 5 Οκτωβρίου 1952)<ref name="Dawn/DOB"></ref> είναι ο 22ος πρωθυπουργός του Πακιστάν και αρχηγός του κόμματος Πακιστάν Τεχρίκ-ε-Ινσάφ (PTI). Προτού ασχοληθεί με την πολιτική, ο Χαν ήταν διεθνής παίκτης του κρίκετ και το 1982 έγινε αρχηγός της εθνικής ομάδας της χώρας του, οδηγώντας την στη νίκη στο Παγκόσμιο Κύπελλο Κρίκετ του 1992.
Ελληνική Επιτροπή Ατομικής Ενέργειας

Η Ελληνική Επιτροπή Ατομικής Ενέργειας (ΕΕΑΕ) είναι ανεξάρτητη αρχή της Ελλάδας. Η ΕΕΑΕ είναι υπεύθυνη για την ασφάλεια από την ατομική ενέργεια, την ανάπτυξη και θέσπιση κανονισμών. Επίσης είναι υπεύθυνη για την παρακολούθηση των τεχνητά παραγόμενων ιονιζουσών και μη ιονιζουσών ακτινοβολιών. Η ΕΕΑΕ ιδρύθηκε με νόμο του 1954. Το επταμελές διοικητικό συμβούλιο λειτουργεί υπό την εποπτεία του Υπουργείου Ανάπτυξης, μέσω της Γενικής Γραμματείας Έρευνας και Τεχνολογίας.
Για να αγαπήσεις και πάλι

Για να αγαπήσεις και πάλι (Ισπανικά: "Para volver a amar") είναι τηλενουβέλα μεξικανικής παραγωγής του 2010. Βασισμένη στην Κολομβιανή τηλενουβέλα "El Último Matrimonio Feliz" ("Ο τελευταίος ευτυχισμένος γάμος"). 

Πρωταγωνιστούν Ρεμπέκα Γιόνς, Αλεχάντρα Μπάρρος, Ναϊλέα Νόρβιντ, Άφρικα Σαβάλα, Σάιντε Σίλβια Γκουτιέρες και Σόφι Αλεξάντερ.
Νιψαίοι

δεξιά|μικρογραφία|Προσεγγιστική θέση των ΝιψαίωνΟ Νιψαίοι (αναφέρονται σε παλαιότερες πηγές και ως Νίψαι) είναι το όνομα μιας αρχαίας θρακικής φυλής. Η ύπαρξή τους αναφέρεται από τον Ηρόδοτο (19 φύλα) και τον Στράβωνα (22 φύλα). Οι Νιψαίοι ζούσαν στη βορειοανατολική Θράκη, κοντά στη σύγχρονη Βάρνα της Βουλγαρίας. Κατοίκησαν μαζί με τους Οδρύσες στην περιοχή στο δεύτερο μισό της 1ης χιλιετίας ΠΚΕ΄. Αναφέρεται από τον Ηρόδοτο ότι παραδόθηκαν στον Δαρείο Α΄ χωρίς πόλεμο κατά την εκστρατεία του κατά των Σκυθών το 513 ΠΚΕ. («οι Σκυρμιάδαι καί Νιψαίοι άμαχειτί σφέας εαυτούς παρέδωκαν Δαρείω»). Σύμφωνα με τον Στέφανος Βυζάντιο πρωτεύουσά τους ήταν η αρχαία πόλη Νίψα
Βαλέρια Μάσα

Βαλέρια Μάσα (ισπανικά: Valeria Raquel Mazza), (17 Φεβρουαρίου 1972), είναι Αργεντίνα σουπερμοντελ και επιχειρηματίας.

Η Μάσα πρωτοστάτησε στη δεκαετία του 1990 και έγινε διάσημη 
μετά την εμφάνισή της στο εξώφυλλο του Sports Illustrated Swimsuit του 1996 μαζί με την Τάιρα Μπανκς. Έχει εργαστεί με μεγάλους σχεδιαστές μόδας όπως οι Τζάννι Βερσάτσε και Ρομπέρτο Καβάλι.
Μοναστήρι της Τίγκβα

Το Μοναστήρι της Τίγκβα της Κοίμησης της Θεοτόκου ( ) είναι ένα μεσαιωνικό Γεωργιανό Ορθόδοξο μοναστήρι που βρίσκεται στο ομώνυμο χωριό, στην κοιλάδα του ποταμού Προνις (γεωργιανά: ფრონის), σε υψόμετρο 840 μ. από το επίπεδο της θάλασσας, στο μχάρε Σίντα Κάρτλι στη Νότια Οσσετία, της οποίας η επικράτεια είναι επί του παρόντος αμφισβητούμενη. Η εκκλησία του μοναστηριού είναι θολωτή, βυζαντινού ρυθμού. Ιδρύθηκε από την Ταμάρ, την κόρη του βασιλιά Δαβίδ Δ' της Γεωργίας, όπως αναφέρεται σε μια Γεωργιανή επιγραφή του 1152.
Αρχαιολογικό Μουσείο Άρτας

Το Αρχαιολογικό Μουσείο Άρτας είναι ένα μουσείο που βρίσκεται στην Άρτα της Ηπείρου. Ιδρύθηκε το 1973 ως Αρχαιολογική συλλογή της Άρτας και στεγαζόταν στην εκκλησία Παρηγορήτισσα του 13ου αιώνα. Η συλλογή έχει πλέον μεταφερθεί σε ένα ολοκαίνουργιο, ειδικά κατασκευασμένο μουσείο, το οποίο άνοιξε το 2009. Το νέο κτίριο του μουσείου βρίσκεται δίπλα στον ποταμό Άραχθο, κοντά στην ιστορική γέφυρα της Άρτας.
Εκκλησία του Σάμτσεβρισι

Η Εκκλησία του Σάμτσεβρισι του Αγίου Γεωργίου () είναι μια πρώιμη μεσαιωνική Γεωργιανή Ορθόδοξη εκκλησία στο χωριό Σάμτσεβρισι, στο Δήμο Καρέλι, στο μχάρε Σίντα Κάρτλι της Γεωργίας. H εκκλησία είναι ένα «ελεύθερο σταυροειδές» σχέδιο και χρονολογείται του πρώτου μισού του 7ου αιώνα. Πρόκειται για ένα Αμετακίνητο Μνημείο Πολιτιστικής Κληρονομιάς της Γεωργίας.
Διαγωνισμός Νέων Μουσικών Eurovision 2020

Ο Διαγωνισμός Νέων Μουσικών Eurovision 2020 θα είναι ο 20ος Διαγωνισμός Νέων Μουσικών Eurovision. Θα διεξαχθεί στην Πλατεία King Tomislav, στο Ζάγκρεμπ της Κροατίας, στις 21 Ιουνίου 2020, ώστε να συμπέσει με την Παγκόσμια Ημέρα Μουσικής. Θα είναι η πρώτη φορά που η Κροατία θα φιλοξενήσει τον διαγωνισμό. Διαγωνισμός Τραγουδιού Eurovision 2021
Όρελ Γκρίνφελντ

Ο Όρελ Γκρίνφελντ ("Orel Grinfeld," 21 Αυγούστου 1981) είναι Ισραηλινός διαιτητής ποδοσφαίρου. Βρίσκεται στη λίστα διεθνών διαιτητών της FIFA από το 2012 και διαιτήτευσε τους πρώτους διεθνείς αγώνες του το Μάρτιο εκείνου του έτους, συμμετέχοντας σε δύο αγώνες του 1ου Ομίλου του Ευρωπαϊκού Πρωταθλήματος U17 του 2012. Από τότε συμμετέχει στο ανώτερο επίπεδο, κάνοντας το ντεμπούτο του στη φάση ομίλων του Γιουρόπα Λιγκ 2015-16.
Μοναστήρι του Κίντσβισι

Το Μοναστήρι του Κίντσβισι ( ) είναι ένα Γεωργιανό Ορθόδοξο μοναστήρι που βρίσκεται στην δασωμένη πλαγιά ενός ψηλού βουνού της κοιλάδας του ποταμού Τζάμα, στο μχάρε Σίντα Κάρτλι στην ανατολική Γεωργία, σε απόσταση 3 χλμ. από το ομώνυμο χωριό και 10 χλμ. από την πόλη Καρέλι.
Όζντεμιρογλου Οσμάν Πασάς

Ο Όζντεμιρογλου Οσμάν Πασάς (Οθ. Τούρκικα:عثمان بن أوزديمير باشا) (Τούρκικα: "Özdemiroğlu Osman Pasha", 1526 - 29 Οκτωβρίου 1585) ήταν Μεγάλος Βεζίρης της Οθωμανικής Αυτοκρατορίας από το 1584 μέχρι το 1585.
Γκρεγκ Τάλλας

Ο Γκρεγκ Τάλλας (γεννημένος ως Γρηγόρης Θαλασσινός, Αθήνα, 25 Ιανουαρίου 1909 – Αθήνα, 1 Νοεμβρίου 1993) ήταν Έλληνας σκηνοθέτης. 

Σκηνοθέτησε ελληνικές και ξένες ταινίες.
Γιώργος Κατακουζηνός

Ο Γιώργος Κατακουζηνός (Αλεξάνδρεια, 1 Ιανουαρίου 1943 - Αθήνα, 13 Αυγούστου 2013) ήταν Έλληνας σκηνοθέτης και σεναριογράφος. 

Είναι γνωστός κυρίως για την ταινία "Άγγελος" του 1982, η οποία ασχολήθηκε με το θέμα της ομοφυλοφιλίας. Η ταινία είναι εμπνευσμένη από ένα πραγματικό γεγονός που συνέβη λίγα χρόνια νωρίτερα. 

Η ταινία θεωρείται αρκετά τολμηρή για τις αρχές της δεκαετίας του 1980, επειδή η ομοφυλοφιλία ήταν κοινωνικό στίγμα στην ελληνική κοινωνία την εποχής. Κέρδισε τρία βραβεία στο φεστιβάλ κινηματογράφου Θεσσαλονίκης, ανάμεσά τους και το βραβείο καλύτερης ταινίας. Η δεύτερη ταινία του, "Απουσίες", ασχολείται με την ελληνική αστική οικογένεια στις αρχές του 20ου αιώνα και κέρδισε βραβεία στο Διεθνές Φεστιβάλ Κινηματογράφου της Βαλένθιας. Η τρίτη ταινία του, "Ζωή", είναι επίσης εμπνευσμένη από ένα πραγματικό έγκλημα που είχε συγκλονίσει το πανελλήνιο στα τέλη της δεκαετίας του 1980. Επίσης εργάστηκε στην ελληνική τηλεόραση.
Οι Πολύ Πλούσιες Ώρες του Δούκα του Μπερί

Οι Πολύ Πλούσιες Ώρες του Δούκα του Μπερί (γαλλικά: "<dfn>Les Très Riches Heures du duc de Berry)</dfn>" είναι ένα βιβλίο των ωρών, βιβλίο προσευχών που αντιστοιχεί στις προσευχές των ημερών του έτους και των ωρών της ημέρας.

Ήταν παραγγελία του δούκα Ιωάννη του Μπερί στους αδελφούς Λίμπουρχ γύρω στο 1410-1411. Με το θάνατο των τριών ζωγράφων και του δούκα το 1416, το ημιτελές χειρόγραφο συνεχίστηκε, σε μερικές μινιατούρες του ημερολογίου, από έναν ανώνυμο ζωγράφο της δεκαετίας του 1440, στον οποίο, ορισμένοι ιστορικοί τέχνης αναγνωρίζουν τον Μπαρτελεμύ ντ' Άικ. Το 1485-1486, ολοκληρώθηκε στη σημερινή του κατάσταση από τον ζωγράφο Ζαν Κολόμπ, στην υπηρεσία του δούκα της Σαβοΐας. Το 1856, το χειρόγραφο αποκτήθηκε από τον δούκα του Ωμάλ, και πλέον εκτίθεται στο μουσείο Κοντέ στο κάστρο του Σαντιγί, βόρεια του Παρισιού, από το οποίο δεν μπορεί να απομακρυνθεί, λόγω των όρων της κληρονομιάς του δούκα.
Χαγανάτο των Αβάρων

Το Χαγανάτο των Αβάρων ήταν ένα Αβαρικό νομαδικό κράτος που ιδρύθηκε το 535 από τον Μπαγιάν Α´ και διαλύθηκε από τους Φράγκους και τους Βούλγαρους το 810 ενώ όμως υπήρχαν Άβαροι μέχρι το 871. Το Χαγανάτο των Αβάρων, αρχικά δημιουργήθηκε στην περιοχή της Κριμαίας και της Ανατολικής Ευρώπης αλλά λόγω του κινδύνου των Ουράνιων Τούρκων μεταφέρθηκε προς τα Βαλκάνια και τον Δούναβη.

Το 535 με την ίδρυση του Χαγανάτου από τον Μπαγιάν Α´, κατάκτησαν πολλές Ουννικές ομάδες και τους Γέπιδες αλλά ο κίνδυνος από τους Φράγκους και τους Ουράνιους Τούρκους γρήγορα φάνηκε. Ενώ το 558 οι Άβαροι με τους Βυζαντινούς εξαγόρασαν την ειρήνη, μεταφέρθηκαν στην Παννονία λόγω του κινδύνου των Ουράνιων Τούρκων. Το 568 οι Άβαροι κατέκτησαν την Δαλματία αποκόπτοντας την επικοινωνία της Βυζαντινής Αυτοκρατορίας με τις Βυζαντινές κτήσεις στην Ιταλική Χερσόνησο. Έτσι ξέσπασε ο Βυζαντινοαβαρικός πόλεμος του 570-574 όπου οι Άβαροι ηττήθηκαν σε κάποια μάχη στην Θράκη από τον αυτοκράτορα Ιουστίνο Β´ χάνοντας τα σύνορα στα νότια Βαλκάνια. Μετά από άλλη μια ήττα στις εκστρατείες του αυτοκράτορα Μαυρίκιου, σύναψαν ξανά ειρήνη το 598. Το 610 οι Άβαροι αποκτούν ελευθερία κινήσεων σε όλα τα Βαλκάνια. Το 626 μαζί με τους Πέρσες, πολιορκούν την Κωνσταντινούπολη αλλά το αποτέλεσμα ήταν μάταιο κι έτσι αποσύρθηκαν πίσω στην Παννονία. Το 810, οι Φράγκοι με τον Καρλομάγνο και η Πρώτη Βουλγαρική Αυτοκρατορία με τον Κρούμο κατατροπώνουν το Χαγανάτο των Αβάρων και μοιράζονται ανάλογα τα εδάφη. Ωστόσο μέχρι το 871 υπήρχαν πολλοί Άβαροι που από εκεί και πέρα διασκορπίστηκαν.
Γαβριήλ Καλλονάς

Ο Γαβριήλ Καλλονάς (1724–1795) ήταν Έλληνας λόγιος και κληρικός.
Ζακοπάνε

Το Ζακοπάνε (πολωνικά: "Zakopane") είναι πόλη της νότιας Πολωνίας στο Βοϊβοδάτο ("περιφέρεια") της Μεγάλης Πολωνίας και έδρα του Πόβιατ ("δήμος") των ορέων Τάτρα.

Είναι η μεγαλύτερη πόλη κοντά στα όρη και συχνά αποκαλείται Χειμερινή Πρωτεύουσα της Πολωνίας. Βρίσκεται μεταξύ των κοιλάδων Σούχα Βόντα και Μάουα Ουάκι.

Σύμφωνα με στοιχεία από την απογραφή της 31ης Δεκεμβρίου 2017, η πόλη είχε 27.266 κατοίκους, επομένως ήταν η δεύτερη πόλη όσον αφορά τον πληθυσμό - μετά το Νόβι Ταργκ - την πόλη Ποντχάλε.
Αντώνης Αναστασιάδης

Ο Αντώνης Αναστασιάδης ήταν Ελληνοκύπριος δικηγόρος και πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το Πατριωτικό Μέτωπο.
Μέχντι Φράσερι

Ο Μέχντι Φράσερι (, 28 Φεβρουαρίου 1872 – 25 Μαΐου 1963) ήταν Αλβανός διανοούμενος και πολιτικός. Διετέλεσε Πρωθυπουργός της Αλβανίας στη δεκαετία του 1930 και Πρόεδρος της Προσωρινής Εκτελεστικής Επιτροπής στην αλβανική κυβέρνηση-μαριονέτα της Ναζιστικής Γερμανίας.
Γεώργιος Σάντης

Ο Γεώργιος Σάντης ήταν Ελληνοκύπριος δικηγόρος και πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το Πατριωτικό Μέτωπο.
Christina O

Η Christina O είναι ιδιωτική μηχανοκίνητη θαλαμηγός που κάποτε ανήκε στον δισεκατομμυριούχο Έλληνα πλοιοκτήτη Αριστοτέλη Ωνάση. Έχει μήκος 99,13 μέτρα και το 2018 ήταν η 45η μεγαλύτερη θαλαμηγός στον κόσμο.
Ιωσήφ Γιαμάκης

Ο Ιωσήφ Γιαμάκης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.
Εμπρησμός

Εμπρησμός ονομάζεται κάθε πρόκληση πυρκαγιάς από ανθρώπινα αίτια. Ανάλογα από τον τρόπο που προκλήθηκε μπορεί να ταξινομηθεί σε εμπρησμό με πρόθεση (δόλο) ή εμπρησμό εξ αμελείας. Καθώς κάθε πυρκαγιά μπορεί να απειλήσει αόριστο αριθμό πραγμάτων και προσώπων, ο εμπρησμός ανήκει στα "κοινώς επικίνδυνα εγκλήματα" και ανάλογα με την περίπτωση μπορεί να οδηγήσει μέχρι και στην κάθειρξη του υπαιτίου.

Οι εμπρησμοί με πρόθεση έχουν διάφορα κίνητρα όπως οικονομικά (ασφαλιστικές απάτες), προσωπικές διαφορές, ιδεολογικά κίνητρα (εγκλήματα μίσους) και σε σπανιότερες περιπτώσεις ψυχικές διαταραχές (πυρομανία). Στην Ελλάδα επίσης πολλοί εμπρησμοί γίνονται με σκοπό να καταστραφεί μία δασική έκταση ώστε στη συνέχεια να χτιστεί. Αντίθετα, οι εμπρησμοί εξ αμελείας θεωρούνται αυτοί που προκλήθηκαν από την έλλειψη προσοχής και σύνεσης που όφειλε να δείξει ο μέσος λογικός άνθρωπος. Από τις πιο συνηθισμένες περιπτώσεις εμπρησμού εξ αμελείας είναι η καύση αγροτικών απορριμμάτων που γίνεται ανεξέλεγκτη. Ωστόσο, σε περίπτωση εμπρησμού εξ αμελείας ο υπεύθυνος απαλλάσσεται από κάθε ποινή αν "με την ελεύθερη θέλησή του καταστείλει ο ίδιος την πυρκαγιά ή με τη γρήγορη αναγγελία του προς την αρχή δώσει αφορμή για την καταστολή της." 

Τα αίτια μιας πυρκαγιάς και ο καθορισμός για το αν οφείλεται σε εμπρηστική ενέργεια γίνονται από τους λεγόμενους ερευνητές πυρκαγιών.
Παύλος Παυλάκης

Ο Παύλος Παυλάκης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το Πατριωτικό Μέτωπο.
Χριστόδουλος Μιχαηλίδης

Ο Χριστόδουλος Μιχαηλίδης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το Πατριωτικό Μέτωπο.
Χαρίδημος Χατζηχάρος

Ο Χαρίδημος Χατζηχάρος ήταν Ελληνοκύπριος πολιτικός. Διετέλεσε Δήμαρχος Αθηένου και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.
Στέλιος Μιχαηλίδης

Ο Στέλιος Μιχαηλίδης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το Πατριωτικό Μέτωπο.
Τίτος Φάνος

Ο Τίτος Φάνος είναι Ελληνοκύπριος και πολιτικός. Διετέλεσε Υπουργός Συγκοινωνιών και Έργων και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.
Παναγιώτης Τουμαζής

Ο Παναγιώτης Τουμαζής ήταν Ελληνοκύπριος πολιτικός μηχανικός και πολιτικός. Διετέλεσε Υπουργός Γεωργίας και Φυσικών Πόρων και βουλευτής στην Εκλογική Περιφέρεια Αμμοχώστου εκλεγμένος με το Πατριωτικό Μέτωπο.
Λέλλος Δημητριάδης

Ο Λέλλος Δημητριάδης ήταν Ελληνοκύπριος πολιτικός. Διετέλεσε Δήμαρχος Λευκωσίας και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.
Ο άγνωστος της λίμνης

Ο άγνωστος της λίμνης (πρωτότυπος τίτλος: L'Inconnu du lac) είναι Γαλλική δραματική ταινία θρίλερ παραγωγής 2013, την οποία έγραψε και σκηνοθέτησε ο Άλαν Γκιροντί. Έκανε πρεμιέρα στο τμήμα Un Certain Regard του Διεθνούς Φεστιβάλ Κινηματογράφου Καννών το 2013, όπου ο Γκιροντί κέρδισε το βραβείο στην κατηγορία «Καλύτερη Σκηνοθεσία». Η ταινία κέρδισε επίσης το βραβείο Queer Palm και απαντήθηκε σε αρκετές λίστες με τις δέκα καλύτερες ταινίες του 2014.
Γεώργιος Τομπάζος

Ο Γεώργιος Τομπάζος ήταν Ελληνοκύπριος πολιτικός. Διετέλεσε Υπουργός Γεωργίας και Φυσικών Πόρων, Υπουργός Συγκοινωνιών και Έργων, Υπουργός Υγείας και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.
Warfare 1917

Το Warfare 1917 είναι ένα δωρεάν παιχνίδι στρατηγικής που βασίστηκε στον Α 'Παγκόσμιο Πόλεμο. Το παιχνίδι δημιουργήθηκε από τον Αυστραλό προγραμματιστή ConArtist και δημοσιεύτηκε από το Armor Games. 

Στο παιχνίδι, ο παίκτης διαλέγει είτε τον αγγλικό είτε τον γερμανικό στρατό και καλεί στρατιώτες να πολεμήσουν τον στρατό του εχθρού. Πέρα από τις διάφορους τύπους στρατιωτών που μπορεί να επιλέξει κανείς, υπάρχουν όπλα μαζικής καταστροφής, όπως τοξικό αέριο ή οβίδες πυροβολικού. Υπάρχει ένα σύστημα πόντων εμπειρίας που επιτρέπει στους παίκτες να αναβαθμίζουν τον εξοπλισμό του στρατού τους. 

Για να κερδηθεί η μάχη υπάρχουν 2 τρόποι: είτε ο ένας στρατός να καταλάβει ολόκληρο το έδαφος είτε να διαλυθεί το ηθικό του εχθρού. Η γερμανική εκστρατεία είναι η πιο δύσκολη, καθώς οι Άγγλοι θα έχουν καλύτερη τεχνολογία στα περισσότερα επίπεδα. 

Το παιχνίδι έλαβε γενικά ευνοϊκές κριτικές. Ένα παρόμοιο παιχνίδι, το "Warfare 1944," δημιουργήθηκε αργότερα, με τους Αμερικανούς και τους Ναζί στο Β' Παγκόσμιο Πόλεμο.
Θαλάσσια αύρα

Θαλάσσια αύρα είναι ο άνεμος που πνέει από ένα μεγάλο σώμα νερού προς τη ξηρά, ως αποτέλεσμα των διαφορών της ατμοσφαιρικής πίεσης που δημιουργείται εξαιτίας της διαφοράς θερμοχωρητικότητας μεταξύ νερού και στεριάς. Η θαλάσσια αύρα και η απόγειος αύρα είναι σημαντικοί παράγοντες στους κύριους ανέμους των παραλιακών περιοχών. Ο όρος άνεμος εκτός της ακτής μπορεί να αναφέρεται σε άνεμο πάνω από το ανοικτό νερό.
Δημήτριος Καλλονάς

Ο Δημήτριος Καλλονάς (1907–1965) ήταν Έλληνας δημοσιογράφος και κριτικός τέχνης.
Συνεργαστικό Αγροτικό Κόμμα

Το Συνεργαστικό Αγροτικό Κόμμα ήταν πολιτικό κόμμα της Ελλάδας, το οποίο έδρασε κατά το δεύτερο μισό της δεκαετίας του 1920.
Αντιπρόεδρος των Ομόσπονδων Πολιτειών Μικρονησίας

Ο Αντιπρόεδρος των Ομόσπονδων Πολιτειών Μικρονησίας είναι η δεύτερη υψηλότερη θέση στις Ομόσπονδες Πολιτείες Μικρονησίας μετά τον Πρόεδρο. Ο Αντιπρόεδρος αναπληρώνει τον Πρόεδρο και αποτελεί μέρος του νομοθετικού σώματος.
Πρώτος αντιπρόεδρος διετέλεσε ο Πέτρους Ταν από το 1979 ως το 1983. Ακολουθεί κατάλογος με τους διατελέσαντες αντιπροέδρους:
Κόμμα Δημοκρατικών Φιλελεύθερων

Το Κόμμα Δημοκρατικών Φιλελεύθερων ήταν πολιτικό κόμμα της Ελλάδας, το οποίο έδρασε κατά την διάρκεια της δεκαετίας του 1920.
Γεώργιος Πλαγιανάκος

Ο Γεώργιος Πλαγιανάκος είναι Έλληνας δικαστής που διετέλεσε Εισαγγελέας του Αρείου Πάγου.
Ανδρέας Κορδέλλας

Ο Ανδρέας Κορδέλλας (1836 - 1909) ήταν Έλληνας μεταλλειολόγος. Υπήρξε ο εμπνευστής της αναγγένησης του Νεότερου βιομηχανικού Λαυρίου και για πολλά χρόνια στέλεχος των μεταλλουργικών εταιρειών του Λαυρίου.
Ωτ-Βιέν

Η Ωτ-Βιέν (γαλλικά: "Haute-Vienne", οξιτανικά: "Nauta-Viena" ή "Nauta-Vinhana") είναι γαλλικός νομός, που βρίσκεται στην περιοχή της Νέας Ακουιτανίας. Ο νομός έλαβε το όνομά του από τον ποταμό Βιέν που διασχίζει την περιοχή. Πρωτεύουσα και κύρια πόλη της είναι η Λιμόζ. 

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο της αποδίδουν κωδικό 87.

Ο νομός βρίσκεται στο σταυροδρόμι των ιστορικών συνδέσεων μεταξύ Παρισιού και Τουλούζης (βόρεια-νότια) και του Ατλαντικού ωκεανού και της Μασίφ Σαντράλ (δυτικά-ανατολικά) και είναι πολιτιστικά και ιστορικά οξιτανικός. Καταλαμβάνει το δυτικό τμήμα της παλαιάς επαρχίας Λιμουζέν. 

Από το 1960 έως το 2015 ήταν ένας από τους 3 νομούς της πρώην διοικητικής περιοχής Λιμουζέν, η οποία μαζί με τις πρώην περιοχές Πουατού-Σαράντ και Ακουιτανία από το 2016 συγκροτούν τη νέα περιοχή Νέα Ακουιτανία.

Οι κάτοικοι του νομού ονομάζονται Ω-Βιενουά (ζ).
Κόμμα Συμπράξεως Συντηρητικών

Το Κόμμα Συμπράξεως Συντηρητικών ήταν πολιτικό κόμμα στην Ελλάδα, το οποίο έδρασε κατά την δεκαετία του 1920.
Ηλίας Ζέγγελης

Ο Ηλίας Ζέγγελης (1864 - 1912) ήταν Έλληνας πολιτικός και οικονομολόγος.
Far Cry New Dawn

Το Far Cry New Dawn είναι βιντεοπαιχνίδι πρώτου προσώπου δράσης-περιπέτειας που αναπτύχθηκε από την Ubisoft Montreal και εκδόθηκε από την Ubisoft. Το παιχνίδι είναι spin-off της σειράς "Far Cry" και αφηγηματική συνέχεια του "Far Cry 5". Κυκλοφόρησε για τα Microsoft Windows, το PlayStation 4 και το Xbox One στις 15 Φεβρουαρίου του 2019 και έλαβε γενικά μικτές κριτικές.
Αφρικανικοί Αγώνες 2015

Από τις 4 μέχρι τις 19 Σεπτεμβρίου 2015 διεξήχθησαν στη Μπραζαβίλ, στο Κονγκό, οι 11οι Αφρικανικοί Αγώνες (Αφρικανικοί Αγώνες 2015). 

Στους αγώνες αυτούς χρησιμοποιήθηκε πρώτη φορά η ονομασία Αφρικανικοί Αγώνες αντί του Παναφρικανικοί Αγώνες, όπως ονομαζόταν το εν λόγω αθλητικό γεγονός από το 1965, που διεξήχθη για πρώτη φορά. Και εκείνοι οι αγώνες είχαν διεξαχθή στη Μπραζαβίλ. Η μετονομασία των αγώνων αποφασίστηκε τον Ιανουάριο του 2012 στο Αντίς Αμπέμπα, όπου συνεδρίασε το Εκτελεστικό Συμβούλιο της Αφρικανικής Ένωσης.
Διεθνές Κέντρο Λύκου

thumb|240px|Η είσοδος του Διεθνούς Κέντρου Λύκου
Το Διεθνές Κέντρο Λύκου (αγγλικά: International Wolf Center, IWC) είναι ερευνητικός και εκπαιδευτικός οργανισμός που εδρεύει στο Ήλι της Μινεσότα των Ηνωμένων Πολιτειών, ο οποίος, όπως αναφέρει ο ίδιος, «προωθεί την επιβίωση των πληθυσμών των λύκων διδάσκοντας για αυτούς, τη σχέση τους με την άγρια γη και τον ανθρώπινο ρόλο για το μέλλον τους.» Το Κέντρο Λύκου λειτουργεί ένα κέντρο ερμηνείας στο Ήλι ανοιχτό στο κοινό, όπου οι επισκέπτες μπορούν να δουν αιχμαλωτισμένους «εκπροσώπους λύκους» σε φυσικά περιβάλλοντα μέσα από μεγάλα παράθυρα, και μπορούν να μάθουν για τους λύκους μέσα από μια ποικιλία εκθεμάτων και προγραμμάτων. Ο οργανισμός αυτός βρίσκεται επί του Εθνικού Δάσους Σουπίριορ. Χρηματοδοτεί επίσης ερευνητικά συνέδρια και εκπαιδευτικά προγράμματα εκτός των εγκαταστάσεων, δημοσιεύει το περιοδικό "International Wolf", και παρέχει πληροφορίες για τους λύκους μέσω της ιστοσελίδας του.

Ως απάντηση στις αντιπαραθέσεις σχετικά με τους λύκους, το Κέντρο Λύκου δεν λαμβάνει θέση σχετικά με το πώς πρέπει να χειρίζονται οι λύκοι (όπως με το κυνήγι ή την παγίδευση), εφόσον διατηρούνται υγιείς πληθυσμοί λύκων. Η πολιτική του είναι να παρέχει τις πιο ακριβείς, επίκαιρες πληροφορίες σχετικά με τους λύκους και να επιτρέπει στον κόσμο να λαμβάνει τις δικές του αποφάσεις.
Κυπριακή Τράπεζα Αναπτύξεως

Η Κυπριακή Τράπεζα Αναπτύξεως είναι αναπτυξιακή τράπεζα, η οποία ιδρύθηκε το 1963 ως δημόσια εταιρεία για την προώθηση της οικονομικής ανάπτυξης στην Κύπρο. Οι κύριοι μέτοχοι της τράπεζας ήταν η κυβέρνηση της Κυπριακής Δημοκρατίας και η Ευρωπαϊκή Τράπεζα Επενδύσεων. Η τράπεζα ιδιωτικοποιήθηκε το 2008.